कोर्ट ने मामले के मुख्य आरोपी ब्रजेश ठाकुर को बिहार से बाहर शिफ्ट न करने पर नाराजगी जताई और कहा कि ब्रजेश बिहार में प्रभावशाली व्यक्ति है, जिसके कारण जांच में बाधा डाल रहा है. सुप्रीम कोर्ट में लिफ़ाफाबन्द स्टेटस रिपोर्ट भी दाखिल की गई. अमीकस क्यूरी अपर्णा भट्ट ने कोर्ट को बताया कि एक पूर्व मंत्री का पति चंद्रशेखर वर्मा अवैध हथियार के साथ पटना में देखा गया है. बिहार सरकार और सीबीआई इस पर भी स्टेटस रिपोर्ट दाखिल करे और फरार बताए जा रहे वर्मा का आता पता लगाकर उचित कार्रवाई करे. मामले की अगली सुनवाई 30 अक्टूबर को होगी.